În timpul Războiului Crimeii, Charles Hartley fusese adjunct (cu grad de căpitan) al comandantului corpului de geniști anglo-turc detașat în zona Strâmtorii Kerci, maiorul John Stokes. Charles Hartley se ocupa de construirea fortificațiilor din acea zonă și a fost remarcat imediat de John Stokes, cei doi devenind prieteni pe viață. După terminarea Războiului Crimeii, în urma Tratatului de la Paris (1856) a fost înființată Comisia Europeană a Dunării. Maiorul John Stokes, fiind desemnat membru din partea Marii Britanii în aceasta comisie, a cerut să îi fie puși la dispoziție trei ingineri, printre care și Charles Hartley.